text: বিয়াম মডেল স্কুল ও কলেজ বগুড়া জেলায় অবস্থিত একটি শিক্ষা প্রতিষ্ঠান। এটি প্রথমে বগুড়া মডেল স্কুল ও কলেজ হিসেবে যাত্রা শুরু করে। তৎকালিন বাংলাদেশের প্রধানমন্ত্রী বেগম খালেদা জিয়া এর পুত্র তারেক রহমান প্রতিষ্ঠান টির ভিত্তিপ্রস্তর স্থাপন করেন। বগুড়া জেলায় উপশহর নিশিন্দারা এলাকায় এই শিক্ষা প্রতিষ্ঠানটি অবস্হিত।  প্রতিষ্ঠানটি ২০০৫ সালের ২৪ এপ্রিল শিক্ষা কার্যক্রম শুরু করে এবং ২০০৮ সালে সকল পাবলিক পরীক্ষায় অংশ নেয়।  ইতিমধ্যে প্রতিষ্ঠানটি মাধ্যমিক ও উচ্চ মাধ্যমিক শিক্ষাবোর্ড,রাজশাহী এর ভেতর পাবলিক পরীক্ষায় অনেক কৃতিত্ব অর্জন করেছে।প্রতিষ্ঠানটি ২০১৮ সালে এস.এস.সি পরিক্ষায় রাজশাহী শিক্ষা বোর্ড এ  জিপিএ ৫ প্রাপ্তির দিক থেকে প্রথম স্থান অধিকার করে।এছাড়া প্রতিষ্ঠানটি বরাবরই পাবলিক পরিক্ষায় রাজশাহী শিক্ষা বোর্ড এ সেরা দশে অবস্থান করে থাকে। বর্তমানে এটি বগুড়ার অন্যতম সেরা শিক্ষা প্রতিষ্ঠান।
  
  শিক্ষক-শিক্ষিকা
  
  প্রতিষ্ঠানটির অধ্যক্ষ জনাব মুস্তাফিজুর রহমান। কলেজ শাখার উপাধ্যক্ষ মোঃ দুলাল হোসেন। বিদ্যালয় শাখার উপাধ্যক্ষ শফিকা আক্তার।  তাছাড়াও প্রতিষ্ঠানটির কলেজ ও মাধ্যমিক শাখায় মোট ১০০ জন শিক্ষক শিক্ষিকা রয়েছেন।  প্রাথমিক শাখায় রয়েছেন মোট ৫০ জন শিক্ষক শিক্ষিকা।
  
  অনাকাঙ্ক্ষিত ঘটনাসমূহ 
  ১১ ফেব্রুয়ারি ২০১৯ বিয়াম মডেল স্কুল ও কলেজে বার্ষিক ক্রীড়া প্রতিযোগিতা চলাকালে দুর্বৃত্তদের ছুরিকাঘাতে এক শিক্ষক এবং তিন বহিরাগত শিক্ষার্থী আহত হন। এছাড়া হাইকোর্টের আদেশ অমান্য করে বগুড়ার বেশ কিছু স্কুল কলেজগুলোতে ভর্তির সময় সেশন ফি এবং উন্নয়ন ফি’র নামে অতিরিক্ত অর্থ আদায়ের খবর বিভিন্ন গণমাধ্যমে উঠে আসে যার মধ্যে বিয়াম মডেল হাই স্কুল ও কলেজও অন্তর্ভুক্ত।
  
  তথ্যসূত্র
  
  বিষয়শ্রেণী:বগুড়া জেলার বিদ্যালয়
  বিষয়শ্রেণী:বগুড়া জেলার কলেজ
  বিষয়শ্রেণী:২০০৩-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:২০০৩-এ বাংলাদেশে প্রতিষ্ঠিত
title: বিয়াম মডেল স্কুল ও কলেজ, বগুড়া